Diari Oficial de la Generalitat Valenciana


Sumari del DOGV 8413, del 30-10-2018 (2018/9900)

Informació pública de l'aprovació de l'informe ambiental i territorial estratègic de la proposta de modificació puntual de l'estudi de detall de la subilla M1 del Pla parcial Ciutat de les Arts i les Ciències. Expedient 03794/2018/000243.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8413

Data del DOGV
:   30-10-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/9900


Data del document
:   21-10-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la proposta de modificació puntual de l'estudi de detall de la subilla M1 del Pla parcial Ciutat de les Arts i les Ciències. Expedient 03091/2018/000243. [2018/9900]  
La Junta de Govern Local de l'Ajuntament de València, en sessió celebrada el 19 d'octubre de 2018, va adoptar l'acord que en la seua part dispositiva diu literalment el següent:  
«Primer. Concloure que la proposta de modificació puntual de l'estudi de detall de la subilla M1 del Pla parcial Ciutat de les Arts i les Ciències no té efectes significatius sobre el medi ambient d'acord amb els criteris establits en l'annex VIII de la LOTUP.  
  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació puntual de l'estudi de detall de la subilla M1 del Pla parcial Ciutat de les Arts i les Ciències, i designar com a alternativa més idònia mediambientalment en aquesta actuació l'alternativa 1 descrita en el fonament de dret quart d'aquest informe. S'haurà de tindre en compte que els projectes d'obra que es realitzen per a implantar instal·lacions complementàries en el costat que dona al pont l'Assut de l'Or hauran d'incorporar un apartat de mesures preventives i correctores amb la finalitat de no infringir els objectius de qualitat acústica establits en el Mapa estratègic de sorolls de la ciutat de València, o justificar prou el compliment d'aquests objectius.  
Tercer. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, incloent-hi aquest informe en la documentació de l'instrument de planejament urbanístic, i identificar com a públic interessat l'Associació de Veïns de Russafa, l'Associació de Comerciants i Professionals de Russafa i Gran Via i l'Associació Veïnal Albereda-França.  
  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Cinqué. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjuí dels recursos que, si és el cas, siguen procedent en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sisé. La present resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació del pla en el termini màxim de quatre anys des de la publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
  
València, 23 d'octubre de 2018.- El secretari: Manuel Latorre Hernández.